Era (geologia)

Era (maiz, aro), lurraren historia zatitzeko erabiltzen den unitate geokronologiko formal bat da. Garai geologikoen taulan erabiltzen da. Hainbat arok, eon bat osatu dezakete geologian, bestalde, erai periodoetan zatitzen dira.

Eren zatiketa oso desberdina da. Eon batzuetan, adibidez Arkearrean, era bakoitzak 300-400 milioi urte irauten du; Fanerozoikoan, aldiz, 290-65 milioi urte artean irauten dute aroek. Era batetik beste batera igarotzeko, Fanerozoikoan, iraungipen masiboak edota biosferaren aldaketa handiak hartzen dira ardatz gisa. Arkearrean, aldiz, aldaketa klimatikoek egiten dute banaketa hori, adibidez, atmosferako oxigenoaren igoera, glaziazioak, etab.

 Historia 
Fanerozoikoko hiru aroak geologoek egin zituzten lehen hiru zatiketa handiak izan ziren, Paleozoikoa, Mesozoikoa eta Zenozoikoa. Fosilen eta estratigrafiaren inguruan zituzten datuen bidez zatitu zituzten. Beraien izenak bizitzaren historiarekin lotura dute, Paleozoikoak fauna zaharra esan nahi du, ornogabe eta arraien garaia. Mesozoikoak, bigarren fauna edo erdiko fauna narrastien garaia baitzen eta azkenik Zenozoikoak fauna berria esan nahi du, ugaztunen garaia.
Geologia historikoan, aroak, zein denbora neurtzeko gainerako unitateak, harrien sorreraren garaia identifikatzeko eta garai geologikoak neurtzeko erabili izan ziren, 1880. urtean, zientzialariak nahaste-egoera batean zeudela, bi sistemak banatzea erabaki zuten arte.

 Garai geologikoen taulan onartutako aroak 
Ondoren ageri diren aroak dira ofizialki garai geologikoen taulan ageri direnak. Esan beharra dago, Hadear eonaren barnean beste lau era gehiago ipintzen direla batzuetan, baina ez daude ofizialki onartuak proba faltarengatik.

EonaEraHasiera

(milioi urte)FanerozoikoaZenozoikoa65Mesozoikoa251Paleozoikoa542ProterozoikoaNeo-proterozoikoa1000Mesoproterozoikoa1600Paleoproterozoikoa2500ArkearraNeoarkearra2800Mesoarkearra3200Paleoarkearra3600Eoarkearra3800

 Erreferentziak 

 Ikus, gainera 
 Garai geologikoak
 Hadearra
 Eon
 Geologiaren historia

 Kanpo estekak 
 Aro geologikoen inguruan informazio gehiago
 Lurraren sorreraren inguruko informazioa

Kategoria:Geologia historikoa
Kategoria:Geokronologia
Kategoria:Era geologikoak